**Ministru kabineta rīkojuma projekta “Par Korupcijas novēršanas un apkarošanas biroja amatpersonu vakcināciju” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda projektiem, kuru anotācijas I. sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par Korupcijas novēršanas un apkarošanas biroja amatpersonu vakcināciju” (turpmāk – projekts) izstrādāts, pamatojoties uz Ministru kabineta 2021. gada 16. februāra sēdes protokollēmuma (prot. Nr. 17 3. §) “Informatīvais ziņojums “Par prioritāri vakcinējamām personu grupām”” 4. punktā uzdoto – pirms V un VII prioritāri vakcinējamās grupās iekļauto sabiedrības grupu vakcinācijas uzsākšanas nozaru ministrijām nodrošināt atbilstošo organizāciju vai uzņēmumu un profesiju vai amatu sarakstu sagatavošanu un iesniegšanu apstiprināšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Informatīvā ziņojuma “Par prioritāri vakcinējamām personu grupām” V prioritāri vakcinējamā grupā iekļautas Korupcijas novēršanas un apkarošanas biroja (turpmāk – Birojs) amatpersonas. Atbilstoši Korupcijas novēršanas un apkarošanas biroja likuma 2.pantam Birojs ir tiešās pārvaldes iestāde, kas pilda šajā likumā noteiktās funkcijas korupcijas novēršanā un apkarošanā, kā arī kontrolē politisko organizāciju (partiju) un to apvienību finansēšanas noteikumu izpildi un pārbauda, kā tiek ievēroti ierobežojumi, kas noteikti priekšvēlēšanu aģitācijai, aģitācijai pirms tautas nobalsošanas, aģitācijai par likuma ierosināšanu un aģitācijai par Saeimas atsaukšanas ierosināšanu. Vienlaikus Birojs ir operatīvās darbības subjekts. Tāpat saskaņā ar Kriminālprocesa likuma 386.panta 6.punktu Birojs ir izmeklēšanas iestāde.  Ņemot vērā Biroja darba specifiku, nav iespējams visām amatpersonām organizēt darba uzdevumu veikšanu attālināti. Piemēram, izmeklēšanas funkciju veikšanai, operatīvajai darbībai un iesniegumu pieņemšanai jānotiek klātienē un saskarsmē arī ar citām, Birojam nepiederošām personām. Tāpat norādāms, ka visas Biroja amatpersonas ir saņēmušas speciālo atļauju pieejai valsts noslēpumam, attiecīgi darbs ar dokumentiem, kas satur valsts noslēpumu, ir iespējams tikai klātienē – speciāli tam aprīkotās Biroja telpās.  Jāņem vērā arī tas, ka Birojā nodarbinātas tikai 138 amatpersonas, tādēļ nav pieļaujama Biroja amatpersonu liela skaita pakļaušana inficēšanās riskam, kas varētu izraisīt nespēju pildīt dienesta pienākumus.  Lai nodrošinātu minēto Biroja uzdevumu izpildi un darba nepārtrauktību, projekts paredz noteikt prioritāri vakcinējamas visas 138 Biroja amatpersonas, kuras ietilpst V prioritāri vakcinējamo personu grupā, pret jaunā koronavīrusa SARS-CoV-2 izraisītās Covid-19 infekcijas slimību. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Biroja amatpersonām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav. |

Ministru prezidents Arturs Krišjānis Kariņš

Vīza: Korupcijas novēršanas un

apkarošanas biroja priekšnieks Jēkabs Straume

I.Zelča 67797209,

[inese.zelca@knab.gov.lv](mailto:inese.zelca@knab.gov.lv)